ถึง คุณคือหนูอายุ 25 ปีนะค่ะ มีอาการเจ็บแปลบๆบริเวณใกล้รักแร้ เหนือนมขึ้นมาทางด้านขวา เ ร้าวไปถึงด้านหลังปีกขวา โดยมีอาการเจ็บแปลบๆตามแขนร่วมด้วย เลยอยากสอบถามว่า อาการดังกล่าวเกิดจากอะไรค่ะ แล้วเป็นโรคอะไรหรือป่าว
สวัสดีค่ะ อาการปวดแขนและใต้รักแร้ดังกล่าวมา อาจเกิดจาก-กล้ามเนื้ออักเสบจากการใช้งาน เป็นลักษณะปวดเมื่อย สัมพันธ์กับการใช้งาน ในช่วงที่อักเสบถ้าใช้งานกล้ามเนื้อมัดนั้นก็จะปวด-เส้นเอ็นบริเวณหัวไหล่อักเสบ-มีอาการปลายประสาทอักเสบ มักเป็นปวดแบบจี๊ดๆ เป็นมากขึ้นเมื่อมีการไปกดทับตำแหน่งที่มีเส้นประสาท-รับประทานยาที่มีการทำให้ปวดกล้ามเนื้อ เช่นยาลดไขมันบางชนิดหากสัมพันธ์กับการใช้งาน อาจเกี่ยวข้องกับกล้ามเนื้ออักเสบมากที่สุด หากเจ็บแปล๊บๆอาจเกี่ยวกับปลายประสาทอักเสบ ซึ่งเป็นโรคที่ไม่อันตราย แต่จะเป็นๆหายๆ และอาการจะดีขึ้นได้ก็ขึ้นกับการปฏิบัติตัวด้วยค่ะ คือควรหลีกเลี่ยงการใช้งานกล้ามเนื้อมัดนั้นๆในช่วงที่มีการอักเสบ อาจจะงดการออกกำลังหนักๆไปก่อน รับประทานยาแก้ปวด หรือยาแก้อักเสบที่ไม่ใช่สเตียรอยด์เพื่อบรรเทาอาการหากพักการใช้งานแล้วอาการไม่ดีขึ้น ปวดมากขึ้นเรื่อยๆ จนใช้ชีวิตประจำวันไม่ได้ หรือมีอาการอื่นร่วมด้วยเช่นขาบวม แดง ร้อน มีไข้ ควรรีบไปพบแพทย์เพื่อหาสาเหตุเพิ่มเติม